
Text rozhodnutia
Súd: Krajský súd Trenčín Spisová značka: 15Sd/113/2014 Identifikačné číslo súdneho spisu: 3014200345 Dátum vydania rozhodnutia: 13. 04. 2015 Meno a priezvisko sudcu, VSÚ: JUDr. Elena Zaťková ECLI: ECLI:SK:KSTN:2015:3014200345.5 Uznesenie Krajský súd v Trenčíne v právnej veci navrhovateľky: F. U., bytom F. XXXX/XX, XXX XX M. L. M. F. proti odporkyni: Sociálna poisťovňa, ústredie, so sídlom Ul. 29. augusta 8-10, 813 63 Bratislava, IČO: 30 807 484, o invalidný dôchodok, t a k t o r o z h o d o l : Krajský súd konanie o preskúmanie rozhodnutia odporkyne č. XXX XXX XXXX X zo dňa 13. januára 2014 v spojení so zmenovým rozhodnutím č. XXX XXX XXXX X zo dňa 5. februára 2015 z a s t a v u j e . Žiaden z účastníkov konania n e m á právo na náhradu trov konania. o d ô v o d n e n i e : Dňa 15. apríla 2014 bol tunajšiemu súdu prostredníctvom odporkyne doručený návrh navrhovateľky na preskúmanie rozhodnutia odporkyne č. XXX XXX XXXX X zo dňa 13. januára 2014, ktorým bola podľa § 263 ods. 1 zákona č. 461/2003 Z. z. a podľa § 29 ods. 1 zákona č. 100/1988 Zb. zamietnutá žiadosť navrhovateľky o zvýšenie sumy invalidného dôchodku a navrhovateľke vznikol od 7. augusta 2013 podľa § 70 ods. 1, § 82 a § 293ce zákona č. 461/2003 Z. z. nárok na výplatu invalidného dôchodku v sume 165,40 Eur mesačne, pričom naďalej sa jej vypláca podľa § 263a ods. 5 zákona č. 461/2003 Z. z. invalidný dôchodok v sume 194,10 Eur mesačne a nárok na invalidný dôchodok v nižšej sume 165,40 Eur mesačne zaniká. Rozhodnutím č. XXX XXX XXXX X zo dňa 5. februára 2015 bola podľa § 263 ods. 1 zákona č. 461/2003 Z. z. a podľa § 29 ods. 1 zákona č. 100/1988 zb. zamietnutá žiadosť navrhovateľky o zvýšenie sumy invalidného dôchodku a navrhovateľke vznikol od 11. júna 2014 podľa § 70 ods. 1, § 82 zákona č. 461/2003 Z. z. nárok na výplatu invalidného dôchodku v sume 184,- Eur mesačne, pričom naďalej sa jej vypláca podľa § 263a ods. 5 zákona č. 461/2003 Z. z. invalidný dôchodok v sume 198,60 Eur mesačne a nárok na invalidný dôchodok v nižšej sume 184,- Eur mesačne zaniká. Po otvorení pojednávania konaného dňa 13. apríla 2015 navrhovateľka uviedla, že vzhľadom k tomu, že u nej došlo k zmene rozhodujúceho zdravotného postihnutia, a to podľa posudku MUDr. Tačovského zo dňa 4. decembra 2014 na mieru poklesu 60 %, rozhodla sa, že t. č. netrvá na svojom opravnom prostriedku, tento berie výslovne späť a žiada konanie právoplatne zastaviť. Podľa ustanovenia § 250l ods. 2 Občianskeho súdneho poriadku (ďalej OSP) pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a <aspi:// module='ASPI'&link='99/1963 Zb.%2523250a'&ucin-k-dni='30.12.9999'>. Podľa ustanovenia § 250h ods. 2 OSP až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ustanovenia § 250d ods. 3 veta prvá OSP súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a <aspi://module='ASPI'&link='99/1963 Zb.%2523250a'&ucin-k-dni='30.12.9999'>, alebo ak žaloba bola vzatá späť (§ 250h ods. 2) <aspi://module='ASPI'&link='99/1963 Zb.%2523250h'&ucin-k- dni='30.12.9999'>. Vzhľadom na uvedené, keďže navrhovateľka zobrala návrh späť (§ 41 ods. 2 OSP), súd konanie v súlade so zhora citovanými ustanoveniami zastavil. O náhrade trov konania rozhodol súd podľa ustanovenia § 146 ods. 1 písm. c) OSP v spojení s ustanovením § 246c ods. 1 OSP, podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu odvolanie nie je prípustné, nakoľko sa účastníci konania po jeho vyhlásení vzdali odvolania (§ 207 ods. 1 OSP).

